|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** | **Nr. GND/2024/** |
|  | **(protokols Nr. ; .p.)** |

**Par nekustamā īpašuma Ošu iela 12, Gulbenē, Gulbenes novadā, atsavināšanu**

Gulbenes novada pašvaldības dome 2019.gada 30.maijā pieņēma lēmumu “Par Gulbenes pilsētas administratīvajā teritorijā esošo Gulbenes novada pašvaldības nekustamo īpašumu, kas nav nepieciešami pašvaldības autonomo funkciju veikšanai, apstiprināšanu” (protokols Nr.8, 76.§.), ar kuru nolēma apstiprināt Gulbenes pilsētas administratīvajā teritorijā esošos Gulbenes novada pašvaldībai piederošos un piekrītošos nekustamos īpašumus, kas nav nepieciešami pašvaldības autonomo funkciju veikšanai. Minētajā lēmumā noteikts, ka nekustamais īpašums Gulbenes pilsētā ar nosaukumu “Asarupes iela 10A”, kadastra numurs 5001 003 0044, kas sastāv no zemes vienības ar kadastra apzīmējumu 50010030044 ar platību 29822 kv.m., nav nepieciešams pašvaldības autonomo funkciju veikšanai.

Gulbenes novada pašvaldības dome 2024.gada 25.aprīlī pieņēma lēmumu Nr. GND/2024/171 “Par nekustamā īpašuma “Asarupes iela 10A”, Gulbene, Gulbenes novads, sastāva grozīšanu” (protokols Nr. 10; 3.p.), ar kuru nolēma atdalīt no nekustamā īpašuma Asarupes iela 10A, Gulbenē, Gulbenes novadā, kadastra numurs 5001 003 0044, sastāvā ietilpstošās zemes vienības ar kadastra apzīmējumu 50010030044 ar platību 29822 kv.m., divus zemes gabalus ar aptuvenajām platībām 10000 kv.m. un 7500 kv.m., un piešķirt nekustamajam īpašumam, kas sastāv no jaunizveidotās zemes vienības ar aptuveno platību 7500 kv.m. nosaukumu “Ošu iela 12”.

Gulbenes novada pašvaldības īpašuma tiesības uz nekustamo īpašumu Ošu iela 12, Gulbenē, Gulbenes novadā, kadastra numurs 5001 003 0092, kas sastāv no zemes vienības ar kadastra apzīmējumu 50010030088 ar platību 7762 kv.m. (pēc kadastrālās uzmērīšanas) (turpmāk – Nekustamais īpašums), ir nostiprinātas Gulbenes pilsētas zemesgrāmatas nodalījumā Nr. 100000900756 ar Vidzemes rajona tiesas 2024.gada 30.augusta lēmumu.

Pamatojoties uz Pašvaldību likuma 10.panta pirmās daļas 16.punktu, noteikts, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Saskaņā ar Publiskas personas mantas atsavināšanas likuma 3.panta otro daļu publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos. Šā likuma 5.panta pirmā daļa cita starpā nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt šā panta piektā daļa nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Saskaņā ar šā likuma 8.panta otro daļu atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, savukārt šā panta sestā daļa nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus.

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta otro daļu, 5.panta pirmo un piekto daļu, 8.panta otro un sesto daļu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. NODOT atsavināšanai Gulbenes novada pašvaldībai piederošo nekustamo īpašumu Ošu iela 12, Gulbenē, Gulbenes novadā, kadastra numurs 5001 003 0092, kas sastāv no zemes vienības ar kadastra apzīmējumu 50010030088 ar platību 7762 kv.m., atklātā mutiskā izsolē ar augšupejošu soli.

2. UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

3. Par izpildi atbildīga Gulbenes novada pašvaldības īpašuma novērtēšanas un izsoļu komisija.

4. Lēmuma izpildes kontroli veikt Gulbenes novada pašvaldības izpilddirektorei.

Gulbenes novada pašvaldības domes priekšsēdētājs A.Caunītis